jkorsvik/nowiki_second_scrape_merged huggingface dataset:
Konferansen om samkvem og tillitsskapende tiltak i Asia

Konferansen om samkvem og tillitsskapende tiltak i Asia (engelsk: Conference on Interaction and Confidence-building Measures in Asia, CICA) er en internasjonal organisasjon for samarbeid mellom land i Asia og for fremme av fred, sikkerhet og stabilitet i verdensdelen. Organisasjonen ble til ved et utenriksministermøte i 1999 og hadde sitt første toppmøte i 2002, der organisasjonens statutter ble vedtatt.
Organisasjonen har status som permanent observatør i FNs hovedforsamling.


== Medlemsland ==
Disse landene er med i CICA:

Afghanistan
Aserbajdsjan
Bahrain
Bangladesh
De forente arabiske emirater
Egypt
Folkerepublikken Kina
India
Iran
Irak
Israel
Jordan
Kambodsja
Kasakhstan
Kirgisistan
Mongolia
Pakistan
Palestina
Qatar
Russland
Sør-Korea
Tadsjikistan
Thailand
Tyrkia
Usbekistan
VietnamHviterussland, Filippinene, Indonesia, Japan, Malaysia, Sri Lanka, Ukraina og USA er observatører, sammen med flere internasjonale organisasjoner.


== Referanser ==


== Eksterne lenker ==
(ru) Offisielt nettsted 
(en) Conference on Interaction and Confidence Building Measures in Asia – kategori av bilder, video eller lyd på Commons
Fellesskapet av stater i Sahel og Sahara

Fellesskapet av stater i Sahel og Sahara er en internasjonal organisasjon for land i Sahel og Sahara-området. Organisasjonen ble etablert i 1998 og arbeider for økonomisk og politisk integrasjon mellom landene, samt for fremme av fred, sikkerhet og stabilitet. Fellesskapet av stater i Sahel og Sahara er et av Den afrikanske unions afrikanske økonomiske fellesskap.
Organisasjonen har status som permanent observatør i FNs hovedforsamling.


== Medlemsland ==
Disse landene er med i Fellesskapet av stater i Sahel og Sahara:

Benin
Burkina Faso
Den sentralafrikanske republikk
Djibouti
Egypt
Elfenbenskysten
Eritrea
Gambia
Ghana
Guinea-Bissau
Guinea
Kapp Verde
Kenya
Komorene
Liberia
Libya
Mali
Marokko
Mauritania
Niger
Nigeria
São Tomé og Príncipe
Senegal
Sierra Leone
Somalia
Sudan
Togo
Tsjad
Tunisia


== Referanser ==


== Eksterne lenker ==
(en) Community of Sahel–Saharan States – kategori av bilder, video eller lyd på Commons
William Van Horn

William Van Horn (født 15. februar 1939) er en amerikansk tegneserietegner og skribent som har arbeidet for Walt Disney Company siden 1988. Han tegner hovedsakelig Donald Duck, men har også skrevet og/eller illustrert fortellinger basert på tegnefilmserien DuckTales, som på norsk heter Ole, Dole og Doffen på eventyr. 
Før Van Horn arbeidet for Disney, tegnet og skrev han et tegneseriehefte i svart-hvitt kalt Nervous Rex. Denne tegneserien ble utgitt av forlaget Blackthorne Publishing i ti hefter fra 1985 til 1987. Hovedfiguren var en liten, ikkevoldelig tyrannosaurus som la ut på ulike eventyr. Senere skrev og tegnet han en tegneserieparodi på superheltsjangeren kalt Possibleman («Muligmann»). Også den serien ble utgitt av Blackthorne, men det ble kun publisert to hefter.
Van Horn tegner vanligvis sine egne historier, men i 1994 tegnet han Carl Barks' siste historie, Historien gjentar seg. Til Disney-tegneseriene har Van Horn skapt flere nye figurer, blant dem Skrues halvbror Jubalon.
Hans sønn, Noel Van Horn, tegner også for Disney, hovedsakelig Mikke Mus-fortellinger.


== Referanser ==


== Eksterne lenker ==
«William Van Horn» hos INDUCKS
Nettsted for og av fans
Det latinamerikanske økonomiske system

Det latinamerikanske økonomiske system (spansk: Sistema Económico Latinoamericano y del Caribe SELA) er en internasjonal organisasjon for økonomisk samarbeid mellom 27 land i Latin-Amerika og Karibia. 
Organisasjonen ble grunnlagt ved Panama-konvensjonen av 1975 og etterfulgte Comisión Especial de Coordinación Latinoamericana (CECLA). Sekretariatet for organisasjonen holder til i Caracas.
Organisasjonen har status som permanent observatør i FNs hovedforsamling.


== Medlemsland ==
Disse landene er med i SELA:

 Argentina
 Bahamas
 Barbados
 Belize
 Bolivia
 Brasil
 Chile
 Colombia
 Costa Rica
 Cuba
 Den dominikanske republikk
 Ecuador
 El Salvador
 Guatemala
 Guyana
 Haiti
 Honduras
 Jamaica
 Mexico
 Nicaragua
 Panama
 Paraguay
 Peru
 Surinam
 Trinidad og Tobago
 Uruguay
 Venezuela


== Referanser ==


== Eksterne lenker ==
Offisielt nettsted 
(en) Latin American and Caribbean Economic System – kategori av bilder, video eller lyd på Commons  (spansk, engelsk)
Sammenslutningen for latinamerikansk integrasjon

Sammenslutningen for latinamerikansk integrasjon (spansk: Asociación Latinoamericana de Integración, ALADI) er en internasjonal organisasjon for økonomisk samarbeid mellom 13 land i Latin-Amerika. Den ble etablert ved Montevideo-traktaten i 1980. Hovedkontoret ligger i Montevideo.
Organisasjonen har status som permanent observatør i FNs hovedforsamling.


== Medlemsland ==
Disse landene er med i ALADI:

 Argentina
 Bolivia
 Brasil
 Chile
 Colombia
 Cuba
 Ecuador
 Mexico
 Panama
 Paraguay
 Peru
 Uruguay
 Venezuela


== Referanser ==


== Eksterne lenker ==
(pt) Offisielt nettsted 
(en) Latin American Integration Association – kategori av bilder, video eller lyd på Commons  (spansk, engelsk)
Ricky Donnell Ross

Ricky Donnell Ross (født 30. januar 1960), også kjent som «Freeway» Ricky Ross, er en tidligere dømt amerikansk narkobaron best kjent for sitt «narkotikaimperium» som han hadde i Los Angeles tidlig på 1980-tallet.


== Biografi ==
Tilnavnet «Freeway» kom fra hans eierskap av flere eiendommer langs Los Angeles’ havneområde som heter Harbor Freeway foruten også beliggenheten av en freeway, amerikansk for motorveg, i nærheten av hans barndomshjem. I løpet av den tiden han var på toppen av sin karriere, hevdet Ross å ha solgt for «3 millioner dollar på en dag». I henhold til avisen Oakland Tribune, «I løpet av hans framgang har etterforskerne beregnet at Ross eksporterte flere tonn med kokain til New York, Ohio, Pennsylvania og andre byer, og tjente mer enn 600 millioner dollar i prosessen.»I 1996 ble Ross dømt til fengselsstraff etter å ha blitt funnet skyldig og dømt for å ha forsøkt å kjøpe mer enn 100 kg med kokain fra en føderal agent. Ross ble et emne preget av kontrovers senere det samme året grunnet en rekke artikler skrevet journalisten Gary Webb i avisen San Jose Mercury News som kastet lys på forholdet mellom en av Ross kokainkontakter, Danilo Blandon, og CIA som en del av Iran-Contras-skandalen. Beslutningen i Ross’ sak ble framlagt for den føderale ankedomstol og hans dom ble redusert til 20 år. Hans dom ble deretter ytterligere redusert grunnet særdeles god oppførsel og han ble forflyttet til et halvvegshus i California i mars 2009. Ross ble løslatt fra fengsel den 29. september 2009.


== Referanser ==


== Eksterne lenker ==
(en) Freeway Rick Ross – kategori av bilder, video eller lyd på Commons 
(en) Ricky Donnell Ross på Internet Movie Database 
(en) Ricky Donnell Ross på Twitter 
(en) Freewayrick.com Rick Ross' offisielle nettsted
(en) Freewayenterprise.com Rick Ross' nettsted for (bygging av) sosiale media
(en) «Jimmy DaSaint and Freeway Ricky Ross's Book» Black Scarface
(en) AmericanDrugWar.com, nettsted for kampen mot narkotika
Maybach Music Group

Maybach Music Group (MMG) er et plateselskap som ble grunnlagt av rapperen Rick Ross. Fra 11. desember 2012 har plateselskapet fått distribusjonsavtale med Atlantic Records, og har blant annet artistene Rick Ross, Wale, Meek Mill, French Montana, Stalley, Gunplay og Omarion.
Tidligere var Warner Bros. Records distributør, og før det igjen var den første distributøren Def Jam Recordings.


== Referanser ==
Mafiastat

Mafiastat er et begrep som brukes som fagterm innen statsvitenskap og i politisk diskurs for å beskrive statssystemer der regjeringen og statsapparatet er knyttet sammen med organisert kriminalitet.Begrepet har særlig blitt brukt for å beskrive det politiske systemet i Russland under Vladimir Putins styre. Gjennom publiseringen av USAs diplomatmeldinger ble det kjent at amerikanske diplomater anså Russland som «et korrupt, autokratisk kleptokrati sentrert rundt Vladimir Putins lederskap, der statsfunksjonærer, oligarker og organisert kriminalitet er knyttet sammen for å danne en ren 'mafiastat'». Tidligere Russlands-korrespondent for The Guardian, Luke Harding, utgav i 2011 boken Mafia State. Ifølge Harding har Putin «skapt en stat bemannet med tidligere KGB- og FSB-offiserer som ham selv, fremfor alt oppsatt på å tjene seg rike». Amerikanske diplomater har vurdert at «regjeringen i Russland er i realiteten mafiaen».New Statesman skriver at «begrepet hadde blitt introdusert i diskusjonen blant eksperter» flere år før WikiLeaks lekket USAs diplomatmeldinger, «og ikke som en useriøs metafor. De som kjente landet best hadde kommet til å se det som et kleptokrati med Vladimir Putin i rollen som capo di tutti capi, som delte fortjenesten og forhindret strid mellom rivaliserende klaner i en i realiteten kriminell elite». I 2008 skrev Stephen Blank at Russland under Putin er «en stat som europeiske tjenestemenn og politikere privat kaller en mafiastat» som «naturlig graviterer mot mafialignende oppførsel».Nikolay Petrov, an analytiker ved Carnegie Moscow Centre, har uttalt at «det er ganske vanskelig å skade Russlands omdømme i verden fordi det allerede er ganske dårlig».


== Referanser ==


== Litteratur ==
Luke Harding, Mafia State, The Guardian (Publishing), 2011, ISBN 085265247X, 320 pages
Hybridregime

Hybridregime er et begrep brukt for å klassifisere politiske systemer, bl.a. i Demokrati-indeksen, som hverken er demokratier eller rene diktaturer. Et hybridregime er ofte en stat som formelt er et demokrati og der valg finner sted, men der demokratiet ikke fungerer eller fungerer dårlig, der menneskerettighetene ofte brytes og der befolkningen har små muligheter til å påvirke politikken gjennom demokratiske kanaler.
Hybridregimer har en blanding av demokratiske og autoritære trekk med blant annet frie valg, men har ofte lite transparens og uklar maktfordeling. Ukraina, Moldova, Georgia og Bosnia-Hercegovina regnes som hybridregimer, mens Russland regnes autoritært. På Freedom Houses indeks for grad av demokratisk utvikling skåret Ukraina (i 2006) 4,2 mot  Polen på 2,1, Hviterussland på 6,7 og Russland på 5,7 (indeksen går fra 1 som er mest demokratisk til 7 som er minst).


== Referanser ==
Ángel Aguirre Rivero

Angel Heladio Aguirre Rivero (Ometepec, Guerrero, 20. april 1956) er en meksikansk politiker og tidligere medlem av Partido Revolucionario Institucional. Han er nå medlem av det Demokratiske revolusjonspartiet, har vært guvernør i Guerrero 1996-1999 og fra 1. april 2011.
Bernd Schlömer

Bernd Schlömer (født 20. februar 1971 i Meppen) er en tysk politiker. Han var leder av Piratpartiet fra 2012 til 2013. Han har senere vært aktiv i Freie Demokratische Partei.
Schlömer avsluttet videregående skole (abitur) på Gymnasium Marianum og avtjente deretter verneplikt. Han er sosialøkonom (tysk: Diplom-Sozialwirt) fra universitetet i Osnabrück.Bernd Schlömer ble i 2010 ansatt i Tysklands forsvarsdepartement hvor han arbeider med Bundeswehrs universiteter


== Referanser ==


== Eksterne lenker ==
(en) Bernd Schlömer – kategori av bilder, video eller lyd på Commons
Chalcosoma caucasus

Chalcosoma chiron er en bille som hører til familien skarabider (Scarabaeidae) i gruppen skarabider (Scarabaeoidea). Arten er sannsynligvis Asias største og en av verdens største biller.


== Utseende ==
En meget stor (hannen er 8- 13 centimeter lang) og tung bille. Arten er den største i slekten Chalcosoma og trolig den største billen i Asia. Kroppen er glinsende svart med en bronseaktig glans. Hannen har et kraftig horn (rettet skrått oppover og framover) på hodet, dette har vanligvis en tann på oversiden. På hver side av pronotum er det et langt, krumt, framoverrettet horn, disse er rette i den indre delen, men litt nedoverkrummet i spissen, det er også en kraftig pigg i midten. Hunnen mangler alle disse hornene.


== Levevis ==
Larvene utvikler seg inne i døde trestammer. Hannene bruker hornene på hodet og pronotum til å kjempe med hverandre om hunnene, eller kamp om føderessurser.
Denne arten lar seg greit oppdrette og holde i fangenskap. Man må imidlertid håndtere disse billene varsomt, for de er svært sterke i forhold til størrelsen og har skarpe horn og klør.


== Utbredelse ==
Arten er utbredt i Sørøst-Asia (mest i Indonesia og Malaysia, men forekommer vest til Nepal).


== Systematisk plassering ==

Arten har lenge vært kjent som Chalcosoma caucasus (Fabricius, 1801).

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Slekten Chalcosoma Hope, 1837
Chalcosoma chiron (Olivier, 1789) - fire underarter  :
Chalcosoma chiron belangeri (Guérin-Ménéville, 1834) -  Nepal, Thailand, Vietnam, Laos, Kambodsja
Chalcosoma chiron chiron (Olivier, 1789) - Java
Chalcosoma chiron kirbyii (Hope, 1831) - Vest-Malaysia
Chalcosoma chiron janssensi (Beck, 1937) - Sumatra


== Referanser ==


== Eksterne lenker ==
(en) Chalcosoma caucasus i Global Biodiversity Information Facility 
(en) Chalcosoma caucasus hos NCBI 
(en) Kategori:Chalcosoma caucasus – bilder, video eller lyd på Wikimedia Commons 
Chalcosoma caucasus – detaljert informasjon på Wikispecies 
Nettside om Chalcosoma caucasus
Friidrett under Sommer-OL 1908 – Høyde uten tilløp menn

Høyde uten tilløp for menn var en av seks hoppøvelser i friidrett under Sommer-OL 1908 i London. De var tjueseks deltakere fra elleve nasjoner som deltok i høyde uten tilløp som ble avviklet 23. juli 1908. Ray Ewry vant sin tredje strake olympiske tittel i grenen, fire hvis Jubileumslekene 1906 i Athen  teller med. 


== Rekorder ==
Gjeldende rekorder før lekene i 1908:


== Resultater ==


== Kilder ==
Official Report of the Games of the IV Olympiad (1908).
De Wael, Herman. Herman's Full Olympians: "Athletics 1908".  Accessed 7 April 2006. Available electronically at Athletics 1908 Arkivert 27. september 2006 hos Wayback Machine..
Norrländska samlingspartiet

Norrländska samlingspartiet (NS) er et svensk politisk parti som ble stiftet i 2009. Norrländska samlingspartiet ble opprettet for å forsterke og holde sammen regionen.En av initiativtakerne er Arne Forsell. Partiet stilte lister ved riksdagsvalget 2010 og fikk 1 456 stemmer.


== Referanser ==


== Eksterne lenker ==
Offisielt nettsted
Þórey Rósa Stefánsdóttir

Þórey Rósa Stefánsdóttir (født 14. august 1989 i Reykjavík) er en islandsk håndballspiller som spiller for Vipers Kristiansand og Islands kvinnelandslag i håndball.


== Karriere ==


=== Klubb ===
Stefánsdóttir spilte for den danske klubben Team Tvis Holstebro, før hun signerte for Vipers Kristiansand foran 2013/14-sesongen.


=== Landslag ===
Hun deltok i VM i 2011 i Brasil, samt i EM i 2012 i Serbia.


== Referanser ==


== Eksterne lenker ==
(en) Þórey Rósa Stefánsdóttir – Det europeiske håndballforbundet (EHF) 
Þórey Rósa Stefánsdóttir på Topphåndball.no
«Thorey Rosa Stefansdottir», profilside hos hbold.dk.
Rut Arnfjörð Jónsdóttir

Rut Arnfjörð Jónsdóttir (født 21. juli 1990 i Reykjavík) er en islandsk håndballspiller, som spiller for Islands kvinnelandslag i håndball og for det danske laget Team Tvis Holstebro.
Rut Jónsdóttir spilte opprinnelig for den islandske klubben HK, i øverste nivå i den islandske håndballigaen. Hun gikk til den danske klubben Team Tvis Holstebro i 2008, hvor hun sammen med laget tok seg til finalen i EHF Cup, hvor de tapte mot FC Midtjylland Håndbold.
Rut Jónsdóttir deltok i junior-VM i Makedonia i 2008, hvor Island kom på en 13.-plass. Hun har etter dette deltatt i EM i 2010, VM i 2011, og i EM i 2012.


== Meritter ==
EHF Cup:
Finalist: 2011


== Referanser ==


== Eksterne lenker ==
(en) Rut Arnfjörð Jónsdóttir – Det europeiske håndballforbundet (EHF) 
«Rut Jónsdóttir», profilside hos hbold.dk. Besøkt 8. desember 2012 (da)
Johann Joseph Vilsmayr

Johann Joseph Vilsmayr (1663–1722) var en østerriksk fiolinist og komponist.
1. september 1689 ble Vilsmayr fiolinist ved hoffkapellet i Salzburg. Det kan dokumenteres at han var elev av kapellmesteren Heinrich Ignaz Biber. Vurdert ut fra fyrstbispedømmets regnskaper må Vilsmayr må ha gjort en hurtig karriere, for fra en mager månedlig begynnerlønn på 6 gulden pluss brød og vin var han i 1697 oppe i 25 gulden og oppført som kammertjener.
Det er bare kjent et trykt verk av Vilsmayr, ARTIFICIOSUS CONCENTUS PRO CAMERA, distributos in Sex Partes, seu Partias à Violino Solo Con Basso bellè imitate (Salzburg 1715). Det ble lenge antatt at formuleringen Con Basso bellè imitate betyr at det hører til en tapt bass-stemme, men på slutten av 1990-tallet argumenterte musikkviteren Pauline H. Nobes overbevisende for at det dreier seg om 6 sonater for fiolin solo og at Con Basso bellè imitate viser til stykkenes polyfone karakter. En del av stykkene krever en tidstypisk omstemming av fiolinen.


== Referanser ==


== Eksterne lenker ==
(de) Verk av og om Johann Joseph Vilsmayr i katalogen til det tyske nasjonalbiblioteket
Flor (slekt)

Flor (eller Floor) er en norsk slekt som ifølge familietradisjonen skal stamme fra Firenze, og slektsnavnet betyr «fra Firenze». På 15- og 1600-tallet var slektsmedlemmer prester i Norge.
Slektens stamfar Francisco Florentius skal ha vært reformert prest som kom fra Italia til Norge. Sønnen Frans var prest i Nannestad til omkring 1580. Slektsnavnet Flor ble tatt i bruk omkring 1660.


== Litteratur ==
Odd Ottesen og Jan Fredrik Anker Solem, «Slekten Flor fra Firenze», Norsk slektshistorisk tidsskrift 38 (2002):3–38
Anton Christian Bang, Den Norske Kirkes Geistlighet i Reformations-Aarhundredet, 1897, s. 54
Jakartabukta

Jakartabukta (indonesisk: Teluk Jakarta) er en bukt nord for byen Jakarta. De tusen øyene, en øygruppe med 108 øyer, ligger her. Ikke mindre enn 13 elver renner ut i bukta, deriblant Ciliwung.
Flertallet av kystsamfunnene rundt bukta består av mennesker som lever under fattigdomsgrensen, ofte under forhold med dårlig hygiene. Tilførselen av næringsstoffer fra landbruksavrenning, industriell forurensning, og avløpsvann har ført til eutrofisering, som i sin tur har ført med seg endringer i områdets biologiske mangfold. Farlig algeoppblomstring har blitt observert her.


== Referanser ==


== Eksterne lenker ==
(id) TelukJakarta.net
Ciliwung

Ciliwung («grumsete vann» på sundanesisk) er en elv på øya Java i Indonesia. Elva renner fra sitt utspring nær Puncak gjennom byene Bogor og Jakarta ned til Jakartabukta.
Ciliwung er sterkt forurenset. Mange fattige mennesker er tvunget til å leve ved elven fordi det er alt de har råd til. Det er ingen organisert renovasjon for dette området, så avfallet ender opp i elva. Fordi de ikke har råd til rent drikkevann er mange av beboerne tvunget til å koke og drikke vannet fra elva, noe som forårsaker mange helseproblemer.
Rundt 1720 ble det bygget mange sukkerfabrikker langs Ciliwung. Av rundt 130 fabrikker på Java lå 50 på bredden av elva. Arbeiderne kastet ofte produksjonsavfall rett i elva og var ikke klar over at dette ville tette elveløpet over tid.

		
		


== Referanser ==


== Eksterne lenker ==
(en) Ciliwung River – kategori av bilder, video eller lyd på Commons
Verdenscupen i hurtigløp på skøyter 2012/13 – Verdenscup 4

Fjerde runde av verdenscupen i hurtigløp på skøyter 2012/13 ble avholdt i M-Wave i Nagano, Japan 8.–9. desember 2012. 


== Sammendrag A-gruppa ==


=== Herrer ===


=== Damer ===


== Funksjonærer ==
Overdommere var Paul Stangl, USA for kvinnene og Masaru Morozumi, Japan for mennene.
Startere var Jaegal Sung-yeol, Sør-Korea i gruppe A og Tokuro Nagata Japan i gruppe B for kvinnene og Takeshi Ushida, Japan i gruppe A og Wang Liguo, Kina på 500 meter menn gruppe B første dag og Wang Yongxiang på de tre resterende distanser i gruppe B for menn.


== Eksterne lenker ==
Menyside fra N-S-F.no
(en) Resultatmenyside på ISU - det internasjonale skøyteforbundets sider.
(en) Resultater på SpeedSkatingStats.com
(en) Resultater for Gruppe A – Damer og Gruppe A – Herrer på The-Sports.org og her for Gruppe B – Damer og Gruppe B – Herrer
(nl) Resultatmenyside for WC i Nagano 8.–9. desember 2012 på www.EffeSport.nl
(en) Offisiell invitasjon til verdenscupstevnet i Nagano 8.–9. desember 2012
Defense Counterintelligence and Security Agency

Defense Counterintelligence and Security Agency (DCSA), tidligere Defense Security Service (DSS), er en amerikansk føderal etat underlagt Forsvarsdepartementet. Den ble etablert i 1972 som Defense Investigative Service (DIS) og fikk sitt nåværende navn i 2019.
DCSA er fagmyndigheten som skal koordinere forebyggende sikkerhetstiltak og kontrollere sikkerhetstilstanden i de virksomheter som er tilknyttet USAs forsvar, herunder sikkerhetsklarering. Forebyggende sikkerhetstjeneste omfatter alle tiltak for å sikre skjermingsverdig informasjon og skjermingsverdige objekter mot sikkerhetstruende virksomhet som spionasje, sabotasje og terrorhandlinger. Det er informasjon og objekter med betydning for nasjonal sikkerhet som i denne sammenheng regnes som skjermingsverdige.
1. oktober 2019 ble organisasjonen omdøpt til Defense Counterintelligence and Security Agency (DCSA) og fikk overført oppgaver innen sikkerhetsklarering fra National Background Investigations Bureau.


== Se også ==
Defense Criminal Investigative Service


== Referanser ==


== Eksterne lenker ==
(en) Offisielt nettsted 
(en) Defense Security Service – kategori av bilder, video eller lyd på Commons
Friidrett under Sommer-OL 1908 – Høydehopp menn

Høydehopp for menn var en av seks hoppøvelser i friidrett under Sommer-OL 1908 i London. Tjueto deltakere fra ti nasjoner deltok i høydehoppkonkurransen som ble avviklet 21. juli 1908.


== Rekorder ==
Gjeldende rekorder før lekene i 1908:

(*) uoffisielt
Harry Porter tangerte den olympiske rekorden med et hopp på 1,90 meter.


== Resultater ==


== Kilder ==
sports-reference.com Arkivert 19. oktober 2012 hos Wayback Machine.
Official Report of the Games of the IV Olympiad (1908).
De Wael, Herman. Herman's Full Olympians: "Athletics 1908".  Accessed 31 March 2006. Available electronically at Athletics 1908 Arkivert 27. september 2006 hos Wayback Machine..
Chalcosoma moellenkampi

Chalcosoma moellenkampi er en bille som hører til familien skarabider (Scarabaeidae) i gruppen skarabider (Scarabaeoidea).


== Utseende ==
En meget stor (hannen ca. 9 centimeter lang, enkelte opptil 11 centimeter) og tung bille. Kroppen er glinsende svart med en bronseaktig glans. Hannen har et kraftig horn (rettet skrått oppover og framover) på hodet, dette er ruglete på oversiden, men mangler utstående tenner. På hver side av pronotum er det et langt, krumt, framoverrettet horn, hos denne arten er hornene plassert inn mot midten, som er hevet over resten av thorax, og de er nedoverbøyde mot spissen. Rett over hodet er det en kort, men kraftig pigg. Som vanlig hos biller med horn viser denne arten allometrisk vekst, det vil si at hornene er forholdsvis større hos store eksemplarer. Hunnen mangler disse hornene og piggene, og er mindre, 45-60 millimeter lang.


== Levevis ==
Denne billen lever i regnskog. Larvene utvikler seg inne i døde trestammer. Hannene bruker hornene på hodet og pronotum til å kjempe med hverandre om hunnene, eller kamp om føderessurser. De store hannene er svært aggressive overfor hverandre, mindre hanner med mindre horn mindre aggressive.


== Utbredelse ==
Denne arten lever bare på Borneo og Sumatra.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Slekten Chalcosoma Hope, 1837
Chalcosoma moellenkampi Kolbe, 1900


== Eksterne lenker ==
(en) Chalcosoma moellenkampi i Encyclopedia of Life 
(en) Chalcosoma moellenkampi i Global Biodiversity Information Facility 
(en) Kategori:Chalcosoma moellenkampi – bilder, video eller lyd på Wikimedia Commons 
Chalcosoma moellenkampi – detaljert informasjon på Wikispecies 
Bilde av arten